Christie var [[konservativ]] af livssyn, men ret uinteresseret i praktisk politik, selv om hun støttede det konservative parti. Hendes sociale position og politiske synspunkter har vildledt mange anmeldere til at udelukke netop den klassiske konservative samfundsstøtte som gerningsmand.<ref>Jf. Barnard (1980), der anfører flere eksempler i kapitel IV</ref> Ofte undytter Christie læserens formodede [[fordom]] om forfatterens sympati for en bestemt person til at vildlede. Fx når hun på trods af sit konservative syn på [[kønsroller]], gør den opofrende mor og hustru til skurken, ligesom hendes aversion mod selvstændige, stærke kvinder ikke forhindrede, at disse kunne optræde både som heltinder og skurke. Denne evne til at variere sit persongalleri har været med til at hæfte begrebet ”Least Likely Suspect” <ref> Dvs. "den mindst sandsynlige blandt de mistænkte", men Barnard (1980) fremhæver, at det ofte er den, læseren af en eller anden grund aldrig drømmer om at mistænke</ref> på den skyldige i en roman af Agathe Christie.
Litteratur Kultur Kriminalitet